kardosdrur/scandi-wiki huggingface dataset:
Ebjonitisme


Med ebjonitisme (af hebr. ebjonim, de fattige) forbindes almindeligvis benægtelsen af Jesu guddommelighed i opfattelsen af hans væsen. Ebjonitisme og doketisme kan betragtes som to poler i den såkaldte to-natur-lære som er læren eller dogmet om Jesus Kristus som både sand Gud og sandt menneske. 

Mens de såkaldte doketister mente at Kristus kun tilsyneladende var et menneske  – og vægten derved blev lagt på den guddommelige side – mente ebjonitisterne modsat at Jesus blot var et menneske. 

Ebjonitterne var en oldkirkelig sekt, hvis betegnelse sandsynligvis ligesom "nazaræer" oprindelig var et fællesnavn for alle kristne, der i Jerusalem og omegn så godt som alle hørte til den fattige befolkning; senere blev det kun brugt om de kristne af jødisk oprindelse, og da disse ikke ville slutte sig til den katolske kirke, som havde lyst den paulinske forkyndelse i kuld og køn, fik navnet en sekterisk klang, men det brugtes dog jævnsides med navnet nazaræer. Først efter at Jerusalem i 2. århundrede var forvandlet til den romerske fæstning Aelia Capitolina, delte de jødekristne sig i dem, der som nazaræerne kun søgte at bevare den gamle jerusalemske menigheds traditioner, og dem, der som ebjonitterne fulgte den almindelige kulturudvikling. 

Der var så mange afskygninger inden for ebjonitterne, og kilderne til deres historie er så mangelfulde, at man vanskelig kan danne sig et helhedsbillede af dem. Fælles var de om at betragte Jesus som et menneske, født af Josef og Maria, i hvem ånden steg ned i dåben; og de betragtede Paulus som fordærveren af profeten Jesu lære, da de modsat Paulus ville at Moseloven skulle overholdes af alle. Af de fire evangelier holdt de kun på Matthæus’. 

Efterhånden modtog ebjonitterne så megen påvirkning fra gnostikerne, fra den græsk-romerske dannelse og måske også fra de orientalske religioner gennem essæerne, at deres to hovedejendommeligheder: deres partikularistiske fremhævelse af Moseloven og deres nøgterne betragtning af Kristus, veg pladsen for universalisme og en spekulativ kristologi; men derved fjernede de sig kun endnu mere fra den katolske kirke. 

Af ebjonitisk oprindelse er de pseudo-clementinske homilier (Clementinerne). 

Ebjoniterevangelium
Der skulle findes et kun fragmentarisk bevaret apokryft evangelieskrift som tilskrives ebjonitiske kredse og som er præget af deres lære. Det kendes kun fra en række  citater hos kirkefaderen Epifanos af Salamis i slutningen af 4. århundrede.

Se også 

 Kristi Tonaturlære – Doketisme – Treenighedslæren
 Kætteri

Eksterne henvisninger 
 Gospel of the Ebionites   –  EBIONISM  fra Catholic.com 

 Opslag i New Advent  (The Catholic Encyclopedia, et katolsk online-leksikon)
 Om retninger  der er blevet vurderet kætterske – herunder om ebjonitterne 

 Skema ,  der oversigtligt sammenstiller ebjonitisme, ortodoksi og doketisme 

Noter

Kristologi
Kristendom i antikken
Israelere

For medlemmer af Israels 12 stammer, se israelitter.
Israelere er indbyggere af den moderne stat Israel.

Demografi 

Ifølge Israels statistiske centralbureau i maj 2006, af Israels 7 millioner mennesker, 77 % var jøder af forskellig ophav, 18,5 % ikke-jødiske arabere, og 4,3 % øvrige. Blandt jøderne var 68 % sabraere (israelskfødte), for det meste andre- eller tredjegenerations israelere, mens resten er olim (immigranter) – 22 % fra Europa og Amerika, og 10 % fra Asien og Afrika, inkluderet de arabiske lande. 

Israel har to officielle sprog; hebraisk og arabisk. Hebraisk er landets primære sprog, og tales af broderparten af befolkningen. Arabisk tales af den arabiske minoritet og af nogle medlemmer af det mizrahiske jødiske samfund. Engelsk bliver undervist på skolen og tales af størsteparten af befolkningen som andresprog. Andre sprog som tales i Israel inkluderer russisk, jiddisk, ladino, amharisk, rumænsk, polsk og fransk. Populære amerikanske og europæiske TV-serier bliver ofte vist på israelsk fjernsyn. Aviser er tilgængelig på alle de nævnte sprog i tillæg til flere andre sprog, deriblandt persisk.

Det største samfund bestående af israelere uden for Israel befinder sig i Los Angeles, Californien.

Israels kultur 

Haifa, Tel Aviv og Jerusalem er kulturelle centre, kendt for kunstmuseer, og mange byer og kibbutzim har mindre højkvalitetsmuseer. Israelsk musik er meget versatil og kombinerer elementer af både vestlig og østlig musik. Den tenderer til at være vældig eklektisk og består af et bredt spekter af impulser fra diaspora og mere moderne kulturel import: ḥasidiske sange, asiatisk og arabisk pop, specielt af jemenittiske sangere og israelsk hip hop eller heavy metal. Folkedans, som appellerer til mange af immigranternes kulturelle herkomst, er populært.

Religion i Israel 

Ifølge Israels statistiske centralbureau, ved udgangen af 2004, var 76,2 % af israelerne jøder av religion (jødedommen), 16,1 % var muslimer, 2,1 % kristne, 1,6 % drusere og de resterende 3,9 % (inkluderet russiske immigranter og nogle etniske jøder) var ikke klassificeret efter nogen religion.

Referencer

Eksterne links 
 BBC News | Israels moderne immigranter
 BBC News | Israel faces Russian brain drain
 Kehilot | Sekulære og religiøse jødiske samfund i Israel
Allahu Akbar (nationalsang)

{{Infoboks nationalsang
|titel            = الله أكبر
|transskription   = Allahu Akbar
|dansktitel       = Gud er større
|andetnavn        = 
|andetnavndansk   = 
|andetnavn_2      = 
|andetnavndansk_2 = 
|billede          = Coat of arms of Libya (1977-2011).svg
|billedstørrelse  = 
|billedtekst      = 
|land             = 
|forfatter        = Mahmoud El-Sherif
|forfatter_dato   = 1955
|komponist        = Abdalla Shams El-Din
|komponist_dato   = 1978
|fra              = 1. september 1969 
Allahu Akbar (Gud er større) (arabisk:الله أكبر) var navnet på Libyens nationalsang fra 1977 til 2011. Den var oprindeligt en egyptisk marchsang, som blev populær i Egypten og Syrien i løbet af Suez-krigen i 1956. Den blev indført 1. september 1969, af den libyske leder Muammar al-Gaddafi som Libyens officielle nationalsang, som viser hans håb for Den arabiske verden.

Tekst 

Transskribtion fra arabiske alfabet til latinsk

Allahu Akbar, Allahu Akbar 
Allahu Akbar Fauqua Kaidi Lmutadi 
Alla hu Lilmazlumi Hairumu ayidi 
Allahu Akbar Fauqua Kaidi Lmutadi 
Alla hu Lilmazlumi Hairumu ayidi 
Ana Bilyaqini wa Bissilahi Saaftadi 
Baladi Wanuru Lhaqqi Yastau Fi Yadi 
Qulu Mai, Qulu Mai 
Allahu Allahu Allahu Akbar 
Allahu Fauqua Lmutadi!

Eksterne henvisninger 
 
 Watch a video with the Libyan Nation Anthem as its background music.

Tidligere nationalsange
Libyen
Guinness (flertydig)

Guiness eller Guinness kan vise til flere ting:

 Ølmærket Guinness
 Bryggeriet St. James's Gate Brewery, det originale bryggeri for ølmærket Guinness
 Guinness Rekordbog
 Den britiske skuespillere Alec Guinness
The Royal

The Royal, der på DR1 vises under navnet Landsbyhospitalet, er en engelsk drama-/hospitalsserie, som også er en spin-off-serie af Små og store synder (Heartbeat). De foregår begge i 1960'erne. Da serien begyndte, havde mange af de kendte karakterer fra "Små og store synder", bl.a. Bill Maynard (Claude Greengrass), en lille gæsterolle i serien.

Dramaserier fra Storbritannien
Britiske tv-serier fra 2000'erne
Britiske tv-serier fra 2010'erne
Tv-programmer fra ITV
Farmakonomen

Farmakonomen (på engelsk: The Pharmaconomist) er navnet på Farmakonomforeningens officielle fagblad og medlemsblad. Artiklerne i tidsskriftet er overvejende af medicinsk-farmaceutisk og farmakonomfagligt indhold. Fagbladet henvender sig primært til foreningens medlemmer, som er farmakonomer (lægemiddelkyndige) og farmakonomstuderende.

Den ansvarshavende chefredaktør på foreningens fagblad er farmakonom Susanne Engstrøm, mens den faglige redaktør er farmakonom Marie Bram. Farmakonomen udkommer 20 gange årligt i et oplag på 6.262 eksemplarer og læses af ca. 23.000 personer.

Fagbladets redaktionsudvalg består af følgende fem farmakonomer:
 Farmakonom Christina Durinck, redaktionsudvalgets formand, Aarhus Sct. Pauls Apotek
 Farmakonom Annette Ankerlund, Hospitalsapoteket Aarhus
 Farmakonom Susanne Engstrøm, Farmakonomforeningens formand
 Farmakonom Jane Piasecki, HB-Medical ApS, Hvidovre
 Farmakonom Lisa Rosendahl, Frederikshavn Svane Apotek

Eksterne kilder, links og henvisninger 
 Fagbladet Farmakonomens hjemmeside 
 Fagbladet Farmakonomens redaktion 
 Dansk Mediaforsynings information om fagbladet Farmakonomen 

Tidsskrifter om medicin
Farmakologi
Apoteksvæsen
Sandstorm

En sandstorm eller støvstorm er et meteorologisk fænomen som normalt er i tørre og halvtørre områder hvor vind kan blæse store mængder sand og støv. Disse sandstorme opstår som regel af konvektion i forbindelse med kraftig opvarmning af jordoverfladen, ofte i efter perioder med langvarig tørke.

Vind
Farmaci (fagblad)

Farmaci er navnet på Danmarks Apotekerforenings officielle fagblad og medlemsblad. Artiklerne i tidsskriftet er overvejende af medicinsk-farmaceutisk og apoteksfagligt indhold. Fagbladet henvender sig primært til Apotekerforeningens medlemmer, som er apotekere, sygehusapotekere, apoteksbestyrere og sygehusapoteksbestyrere. Derudover henvender Farmaci sig også til det faguddannede og faglærte apoteks- og sygehusapotekspersonale, som er farmakonomer, farmaceuter, defektricer og apoteksmedhjælpere samt studerende og elever inden for disse fag.

Den ansvarshavende chefredaktør på foreningens fagblad er Erik Harr. Farmaci udkommer 10 gange årligt i et oplag på cirka 1.600 eksemplarer og læses af ca. 8.000 personer. Fagbladet har tidligere gået under navnene Dansk Tidsskrift for Farmaci og Archiv for Pharmaci og Chemi.

Fagbladets redaktionsudvalg består af farmakonomer og farmaceuter fra apoteker landet over, der sparrer med redaktionen om emner og cases til bladet.

Eksterne kilder, links og henvisninger 
 Farmacis hjemmeside 
 DG Medias information om fagbladet Farmaci 
 DG Medias informationspjece om fagbladet Farmaci

Tidsskrifter om medicin
Farmakologi
Apoteksvæsen
Farmaci (flertydig)

Farmaci kan referere til følgende:

 Farmaci – den akademiske disciplin om lægemiddelfremstilling
 Farmaci – navnet på cand.pharm.-studiet (farmaceutuddannelsen)
 Farmaci (fagblad) – Danmarks Apotekerforenings fagblad
Pharma

Pharma er navnet på fagforeniningen Pharmadanmarks medlemsblad. Pharmas artikler har overvejende lægemiddelfagligt og lægemiddelpolitisk indhold, ligesom bladet også indeholder interviews med interessante faglige profiler. Fagbladet henvender sig primært til foreningens medlemmer, som hovedsageligt er farmaceuter, humanbiologer og andre uddannelser inden for life science-området (f.eks. cand.scient.'er i biomedicin, biologi, molekylær biomedicin, medicinalkemi, kemi og lægemiddelvidenskab samt studerende inden for disse fag.

Den ansvarshavende redaktør på fagforeningens blad er kommunikationschef Christian K. Thorsted. Pharma udkommer ni gange om året i et oplag på cirka 7.500 eksemplarer.

Fagbladet udkom første gang i 1890 under navnet Blad for Pharmaceutisk Medhjælperforening. I 1895 ændredes fagbladets navn til Farmaceutisk Tidende. Navnet blev dernæst i 1989 ændret til Farmaceuten, hvilket i 2007 blev erstattet af fagbladets nuværende navn, Pharma.

Eksterne henvisninger 
 Fagbladet Pharmas hjemmeside 

Tidsskrifter om medicin
Farmakologi
Apoteksvæsen
Libyske Ørken

Libyske Ørken er en ørken i den nordøstlige del af Sahara i Afrika. Ørkenen dækker 1.100.000 km² af det østlige Libyen, sydvestlige Egypten og nordvestlige Sudan.

Det laveste punkt ligger 133 m.u.h. og befinder sig i Qattara-sænkningen i Egypten.

Ørkener
Sahara
Ørken
Alex Song

Alexandre Dimitri Song Billong (født 9. september 1987 i Douala, Cameroun), bedre kendt som Alex Song, er en camerounsk fodboldspiller som spiller for Rubin Kazan. Han spiller sædvanligvis central midtbanespiller, men kan også spille som midtstopper. Han er nevø til den tidligere Liverpool-spiller Rigobert Song.

Fodboldkarriere 
Alexandre Song blev taget ind på Bastias ungdomshold i 2003/04 sæsonen, der spillede han fast, han spillede 34 kampe den sæson. Da han spillede for Bastia fik han interesse fra store klubber som Inter, Manchester United, Lyon og Middlesbrough. Han prøvespillede i Arsenal i 2005/2006 sæsonen, og han imponerede nok til at Arsene Wenger lånte ham resten af sæsonen. I juni 2006 blev Arsenals og Bastias ledelser enige om en overgangssum på £ 1.000.000.

Song fik sin Premier League-debut i Arsenals 2-0 sejr over Everton 19. september 2005, som en indskifter. Den sæson spillede han Champions League-kampe og var med i startopstillingen i Premier League-kampe, da spillere som Francesc Fabregas og Gilberto Silva var skadet eller hvilede.

Han scorede sit første mål for Arsenal mod Liverpool, da Arsenal vandt 6-3 på Anfield i Carling Cuppen, 9. januar 2007.

Song var på lån i Charlton Athletic i 2006/2007-sæsonen.

Barcelona 
Den 18. august 2012 blev der offentliggjort, at Arsenal havde solgt Song til Barcelona for 19 millioner euro.

Landshold 
Song står (pr. marts 2018) noteret for 49 kampe for Camerouns landshold, som han debuterede for i februar 2008 i en kamp mod Egypten. Han har repræsenteret sit land ved VM i 2010, OL i 2008 samt Africa Cup of Nations i både 2008 og 2010.

Statistik 

Statistikkerne er præcise indtil kampe spillet før den 2. oktober 2011

Kilder

Eksterne henvisninger 

 Spillerprofil på arsenal.com
 Spillerprofil på 4thegame.com
 

Fodboldspillere fra Cameroun
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra SC Bastia
Fodboldspillere fra Charlton Athletic F.C.
Fodboldspillere fra Arsenal F.C.
Fodboldspillere fra FC Barcelona
Personer fra Doula
Banedesign

Banedesign (en. level design eller map design) er en designproces, hvori en bane eller et kort (en. map) skitseres i et givet omfang, så det senere kan skabes i et baneredigeringsprogram.

Computerspilsdesign
Nationalparker i Sverige

Der er 30 nationalparker i Sverige. Sverige var i 1909 det første land i Europa, som indførte nationalparker.

Nationalparkerne domineres af bjergområder, der udgør 90 procent af det samlede areal. Det skyldes især de store områder, som de nordlige nationalparker dækker. Sarek Nationalpark og Padjelanta Nationalpark dækker hver 2.000 km². Mange af nationalparkerne ligger i det Laponiske område i Nordsverige, som er på UNESCOs Verdensarvsliste på grund af sit bevarede naturområde og sin status om samernes kulturlandskab. Modsat er der også de små skovdækkede nationalparker i syd, Söderåsen, Dalby og Stenshuvud, der til sammen kun dækker et areal på 20 km².

I dag etableres der kun store nationalparker, dækkede komplette landskabsdele. Staten køber området ved beslutning i Sveriges Riksdag, mens det er Naturvårdsverket, der står for selve etableringen og vedligeholdelsen af nationalparkerne.

I september 2009 åbnede den 29. nationalpark, Kosterhavet. Den er Sveriges første nationalpark, som primært dækker et havområde.

Nationalparker

Naturvårdverkets nationalparksplan 2007 
Naturvårdsverket har foreslået at der etableres tretten nye nationalparker samt at syv eksisterende parker udvides (Björnlandet, Gotska Sandön, Hamra, Padjelanta, Sarek, Skuleskogen og Tiveden).

Forslag til nye nationalparker 
 Tavvavuoma
 Kebnekaise
 Reivo
 Vindelfjällen
 Blaikfjället
 Vålådalen-Sylarna
 Rogen-Juttulslätten
 Koppången
 Nämdöskärgården
 Sankt Anna
 Bäste träsk
 Västra Åsnen 
 Kosterhavet – åbnet 9. september 2009

Ekstern henvisning 

 Naturvårdsverket: Nationalparker

Referencer
Nationalparker i Island

Der er tre nationalparker i Island. Før 2008 var der fire nationalparker i Island, det år blev Jökulsárgljúfur og Skaftafell lagt sammen og indlemmet i Nationalparken Vatnajökull. Vatnajökull Nationalpark er Europas største nationalpark.

Nationalparker

Noter

Eksterne links
Nationalparker i Tyskland

Der er fjorten nationalparker i Tyskland. Nationalparkerne har et samlet areal på 9.620,48 km², hvilket er cirka 2,6 procent af Tysklands areal.

Nationalpark Elbtalaue blev etableret i 1998 og nedlagt igen i 1999, fordi området ikke opfyldte betingelserne.

I begyndelsen af 2005 blev Nationalpark Harz (158 km²) og Nationalpark Hochharz (89 km²) slået sammen under førstnævntes navn.

I Nordrhein-Westfalen planlægger man Nationalpark Senne-Egge, men efter CDU vandt landdagsvalget i 2005 er nationalparkens etablering tvivlsom. Derimod skal Siebengebirge ved Rheinen, sydøst for Bonn, efter Nordrhein-Westfalens landdags planer etableres i 2010 på et 45 km² stort areal.

Nationalparker

Se også 
Naturparker i Tyskland

Eksterne henvisninger 

 Europarc Deutschland e.V.
 Bundesamt für Naturschutz
Podhead

Podhead er en dansk Internet- og medievirksomhed som står bag en række portaler i Skandinavien. Virksomheden fungerer som et partnerskab og har kontor på Frederiksberg.

Virksomheden startede i 2005 med lanceringen af podhead.dk der var Danmarks første portal for podcast. Siden eksisterer ikke længere. 

Idéen med podhead er at skabe en websted hvor man kan samler alle danske podcasts og danske podcastere . Alle kan kommentere podcastene samt give op til 5 hoveder, hvis man har en profil.

På podhead.dk kan man finde en liste over alle danske podcasts og hvem der står bag de enkelte podcast. Samtidig kan man finde hjælp og vejledning inden for podcasting.

Podhead står bag podhead productions som laver produktioner af podcasts. Virksomheden står bag en række danske og udenlandske podcasts som kan findes på podhead.dk.

Podhead har en WAP-portal  og mobilt samarbejde med TDC i Danmark og Nokia i Danmark, Norge og Sverige omkring udbredelsen af podcast via mobiltelefon.

Kilder og noter 

 http://fdim.dk/?pageid=29&newsid=289

Eksterne links 

 podhead.dk
 podhead.no 
 podhead.se 
 podhead.net 
 podheadproduction.dk
 casterhead.com
 podcastingnyt.dk
 mobil.podhead.dk 

Podcasts
Community Sites
Medievirksomheder i Danmark
Nationalparker i Norge

Der er 47 nationalparker i Norge, hvoraf de 40 nationalparker er på Norges fastland og 7 på Svalbard.

Nationalparkernes historie i Norge 
De første initiativer til naturfredning i Norge kom i 1800-tallet og var æstetisk motiverede, blandt andet med fredningen af «Laurvigs Bøgeskov» i en stortingsbeslutning i 1884. En mer konsekvent holdning til arealfredning for at beskytte naturen kom frem på Den Norske Turistforenings årsmøde i 1904 Dette blev fulgt op af Miljøverndepartementet i Stortingsmelding nr 68 (1980-81), og af Stortinget i 1981. Departementet gav i 1982 Statens Naturvernråd, under ledelse af Olav Gjærevoll, opgaven at udarbejde en ny landsplan for nationalparker. Denne plan blev præsenteret i 1986. Planen omfattede forslag om 26 nye nationalparker, 14 landskapsvernområder og 3 større naturreservater. Planforslaget indebar fredning af ca. 23.000 km². Denne plan blev lagt frem for Stortinget som Ny landsplan for nasjonalparker og andre større verneområder i Norge i 1992, og behandlet og vedtaget af Stortinget i april 1993. Jostedalsbreen nationalpark blev oprettet i 1991 med baggrund i denne udredning. Efter dette skulle der gå 10 år før Forollhogna blev oprettet i 2001, som «den første av de nye».

Forslagene i Nationalparkplanen omfatter blandt andet følgende områder som endnu ikke er vedtaget: Goatteluobbal i Kautokeino; Lyngsalpene i Troms; Sørdalen-Isdalen i Bardu; Tysfjord Hellemo i Tysfjord, Nordland; Naustdal-Gjengedal i Sogn og Fjordane; og Frafjordheiene i Vest-Agder og Rogaland.

Der har hele tiden været grader af interessekonflikter mellem beskyttelsesinteresser og forskellige udbygningsinteresser. I efterkrigstiden var der konflikter mellem forskellige nationale interesser, ofte vandkraftudbygning mod naturfredning. I de sidste 20-25 år gælder modsætningerne vanligvis lokal arealudnyttelse kontra værneinteresser. Interessemodsætningerne er kommet tydeligst til udtryk i tilknytning til Hardangervidda nationalpark, hvor hele 54 % af arealet er privat grund. I den såkaldte «Fjellteksten» som blev lagt frem af Bondevikregeringen i revideret nationalbudget 15.5.2003 blev der åbnet for større grad af lokal værdiskabelse og kommerciel rejselivsvirksomhed i nationalparkerne.

Nationalparker

På Svalbard 

Der er syv nationalparker på Spitsbergen:

Noter
Nationalparker i Finland

Der er 40 nationalparker i Finland. Nationalparkerne, der drives af Metsähallitus (den finske skovstyrelse), dækker et samlet areal på 9.892 km², 2,7 procent af Finlands samlede areal. I 2018 var der i alt 3,2 millioner besøgende i parkerne.

I nationalparkerne er allemandsretten stærkt indskrænket. Det er forbudt at forlade de afmærkede stier. Det er kun tilladt at slå telt op og lave bål på angivne steder.

Nationalparker

Ekstern henvisning 
 Finlands nationalparker

Referencer 

 
Naturbeskyttelse i Finland
Kyrene

Kyrene var en bystat i græsk oldtid, nu i Libyen. Kyrene var den ældste og vigtigste af de fem græske byer i regionen, og gav Østlibyen det klassiske navn Cyrenaica, som det fortsat kaldes i dag. Byen ligger i en frodig dal i Jebel Akhdar.

Byen blev angiveligt grundlagt i 630 f.Kr. som en koloni af grækere fra Thera styret af et Battiansk dynasti. Byen blev et vigtig handelscenter, udviklede sig til en republik og underlagde sig frivilligt Alexander den Store. Senere kom den under ptolemæisk dynastiets styring. Fra 276 f.Kr. til 30 f.Kr. vekslede byen mellem selvstændighed, romersk overhøjhed og at blive styret af ptolemæerne. Derefter var den en romersk by, indtil den blev forfaldt efter jordskælvet i 365.

Byen var opkaldt efter en kilde, Kyre, som grækerne viede Apollon. Ruinbyen er nu et vigtig arkæologisk anlæg med tre betydelige templer: Et Apollontempel fra 7. århundrede f.Kr., et Demetertempel og et delvis uudgravet Zeustempel, som blev raseret i 1978 på Muammar al-Gaddafis ordre.

Ruinerne blev opdaget og beskrevet i 1705-1706 af franskmanden Claude Lemaire. Fundet var medvirkende til fremvæksten af neoklassicismen.

Den græske matematiker og astronom Eratosthenes var herfra. Byen var også hjemsted for Simon fra Kyrene, som ifølge evangelierne bar Jesu kors langfredag. Ifølge Legenda Aurea foregik historien om Sankt Jørgens kamp med dragen i nærheden af byen.

Eksterne henvisninger 

Verdensarvsområder i Afrika
Level editor

En level editor (alternativt map editor, campaign editor eller scenario editor) er et computerprogram anvendt til at designe, skabe og kompilere baner til computerspil. Nogle spiltitler har egne medfølgende level editors, mens andre medfølger et SDK eller alternativt er udviklet af tredjepart, brugere eller spillere.

Normalt opbevares informationerne om en bane i en eller flere filer, og når disse indlæses i spillet vil spilmotoren fortolke dataene, og på basis heraf optegne miljøet og udføre de eventuelle scripts. Det er ikke altid at redigeringsprogrammets arbejdsfiler er i samme dataformat som det spillets motor kan fortolke, hvorfor de skal gennemløbes i en compiler, der oversætter informationerne til det de data spillet kan intrepetere.

Nogle level editors er skabt alene til et enkelt spil, f.eks. StarEdit til Blizzard Entertainments StarCraft fra 1998, mens andre sigter lidt mere bredt, som eksempelvis WorldCraft/Valve Hammer Editor. Nogle editors forudsætter ikke importering af eksterne datafiler, mens netop f.eks. WorldCraft/Hammer lader brugeren udvælge de texturearkiver, mm. som ønskes. Under nogle omstændigheder forudsætter afvikling af banen herefter at filerne er til stede i spillet.

Brugen af level editors har afkastet et større community på internettet med brugerskabte baner, og mange af dem udvider spillets originale koncept. Således er blandt andet tower defense opstået, hvor en eller flere brugere skal nedkæmpe strømme af fjendtlige enheder inden de når deres beacon, og spillere skal simultant bygge nye tårne for de penge de tjener på elimineringen.

Fremstilling af computerspil
Engelske ord